เรื่องร้องเรียน: ขอความกรุณามาดูทางแหล่งท่องเที่ยวหรือแหล่งที่ต่างชาติหลังไหลเข้ามาอย่างนานาบ้าง สกปรก กลิ่นบุหรี่คละคลุ้ง ฝรั่ง จีน ต่างชาตินั่ง/เดินสูบบุหรี่ข้างทางสร้างมลภาวะทางทางเดินหายใจให้คนในประเทศ เดินบนฟุตบาทมีแต่กลิ่นควันรถผสมกลิ่นบุหรี่ทั้งๆที่มีทั้งป้อมเทศกิจและเป็นแหล่งนักท่องเที่ยวที่ควรได้รับการดูแลทั้งทางด้านความสะอาดและควบคุมมลภาวะต่างๆ แต่กลับปล่อยให้ต่างชาติใช้ชีวิตตามใจ ทำลายสุขภาพคนในประเทศ ไม่มีป้านประกาศข้างทางว่าห้ามเดินสูบบุหรี่ ไม่มีการประชาสัมพันธ์ ไม่มีการแก้ไขปัญหาระยะยาว ต้องการการแก้ปัญหาที่เห็นผล ต้องการเห็นป้ายสัญลักษณ์ห้ามสูบบุหรี่ตามข้างทาง ป้ายรถเมล์ ไม่ใช่ปล่อยให้เค้าเดินไปสูบไปจะทำอะไรก็ได้แบบนี้
การดำเนินการของเจ้าหน้าที่: จากกรณีดังกล่าวสายตรวจเทศกิจได้มีการประชาสัมพันธ์ และมีป้ายประชาสัมพันธ์ให้นักท่องเที่ยวทั้งชาวไทยและต่างชาติไม่ให้ทิ้งขยะ ทิ้งก้นบุหรี่ลงในที่สาธารณะมาโดยตลอด แต่ด้วยมีข้อจำกัดเรื่องจำนวนเจ้าหน้าที่ และอำนาจหน้าที่ในการบังคับการ จึงอาจมีนักท่องเที่ยวบางคนที่มีพฤติกรรมดังที่ผู้แจ้งส่งมาครับ จึงเรียนมาเพื่อทราบครับ
ความเห็นของผู้แจ้ง: รบกวนคอยติดตามปัญหานี้อย่างเคร่งครัดด้วยนะคะ ตอนนี้คนเดิมสูบบุหรี่เยอะมากค่ะ
พื้นที่: แขวงคลองเตย เขตคลองเตย กรุงเทพมหานคร